Anotācija (ex-ante) 26-TA-1688
Izdrukāts 14.08.2026. 21.32 - 2.0 Redakcija
Anotācija (ex-ante) 26-TA-1688
Izdrukāts 14.08.2026. 21.32 - 2.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma Zeiferta ielā 2, Olainē, Olaines novadā pārņemšanu valsts īpašumā Izglītības un zinātnes ministrijas valdījumā." sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - atsavināšanas likums) 4.panta pirmā daļa, 5.panta pirmā daļa, 9.panta pirmā daļa, 42.panta pirmā daļa un 43.pants.
Ministru kabineta 2018.gada 27.novembra rīkojuma Nr.635 "Par Olaines Mehānikas un tehnoloģijas koledžas reorganizāciju" (turpmāk – MK rīkojums Nr. 635) 8.punkts.
Rīgas Tehniskās universitātes (turpmāk-universitāte) 2026.gada 12.jūnija lēmums Nr. 01000-1.1-e/206 "Par nekustamā īpašuma Zeiferta ielā 2, Olainē nodošanu valstij Izglītības un zinātnes ministrijas personā".
1.2. Mērķis
Mērķa apraksts
Rīkojuma projekta mērķis ir pārņemt valsts īpašumā nekustamo īpašumu Zeiferta ielā 2, Olainē, Olaines novadā,un nodot to Izglītības un zinātnes ministrijas (turpmāk-ministrija) valdījumā izglītības funkciju īstenošanai, jo tas netiek izmantots atbilstoši MK rīkojuma Nr.635 6.punktā minētajai funkcijai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ar MK rīkojuma Nr. 635 6. punktu, pamatojoties uz atsavināšanas likuma 5. panta pirmo daļu, 42. panta pirmo daļu un 43.pantu, universitātei bez atlīdzības nodots valsts nekustamais īpašums (nekustamā īpašuma kadastra Nr. 8009 002 0801) Zeiferta ielā 2, Olainē, – zemes vienība 2,2624 ha platībā (zemes vienības kadastra apzīmējums 8009 002 0801) un četras būves (būvju kadastra apzīmējumi 8009 002 0801 001, 8009 002 0801 002, 8009 002 0801 003 un 8009 002 0801 004) (turpmāk – nekustamais īpašums) – lai nodrošinātu studiju procesam nepieciešamās infrastruktūras uzturēšanu, uzlabošanu un attīstību. Ar MK rīkojuma 635 8.punktu universitātei noteikts nekustamo īpašumu bez atlīdzības nodot valstij, ja tas vairs netiek izmantots šā rīkojuma 6. punktā minētās funkcijas īstenošanai. Īpašuma tiesības uz nekustamo īpašumu Olaines pilsētas zemesgrāmatas nodalījumā Nr.100000032577 2019.gada 27.jūnijā nostiprinātas universitātei.
Universitāte 2026.gada 12.jūnija lēmumā Nr.01000-1.1-e/206 informē, ka ar universitātes padomes 2026. gada 10. jūnija sēdes lēmumu "Par RTU aģentūras "Rīgas Tehniskās universitātes Olaines Tehnoloģiju koledža" reorganizācijas procesa pabeigšanu un īstenošanas modeļa precizēšanu" nolemts, ka Olaines Tehnoloģiju koledža kā atsevišķa RTU iestāde un izglītības iestāde no 2026.gada 1.septembra beidz pastāvēt (Valsts pārvaldes iekārtas likuma 15. panta ceturtās daļas 5. punkts) un daļu līdzšinējo profesionālās izglītības programmu īstenošanu no 2026.gada 1.septembra pārņem  Rīgas Valsts tehnikums, nodrošinot to Olainē, Olaines koledžas līdzšinējās telpās.
Lēmumā norādīts, ka Augstskolu likuma 17.1 panta desmitā daļa nosaka: "Rektors saskaņā ar augstskolas padomes apstiprināto nekustamā īpašuma attīstības plānu pieņem lēmumus par nekustamā īpašuma iegādi, apgrūtinājumiem vai atsavināšanu.". No minētā izriet, ka rektora kompetencē ietilpst lēmumu pieņemšana par nekustamo īpašumu iegādi, apgrūtinājumiem vai atsavināšanu, un šiem lēmumiem jāatbilst augstskolas padomes apstiprinātajam nekustamā īpašuma attīstības plānam.  Ar  universitātes padomes 2025. gada 18. decembra sēdes lēmumu "Par Rīgas Tehniskās universitātes infrastruktūras attīstības plāna 2023. - 2027. gadam apstiprināšanu jaunā redakcijā" apstiprināts Rīgas Tehniskās universitātes infrastruktūras attīstības plāns 2023. - 2027. gadam jaunā redakcijā (turpmāk – Attīstības plāns). Attīstības plāns ietver arī  universitātes nekustamo īpašumu attīstības plānus, tajā skaitā iespējamo rīcību ar nekustamo īpašumu.  Attīstības plāna 62. lpp. norādīts, ka nekustamo īpašumu plānots līdz 2027. gadam atsavināt (nodot valstij).
Saskaņā ar atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.
Problēmas un risinājumi
Problēmas apraksts
Nekustamais īpašums no 2026.gada 1.septembra vairs nebūs nepieciešams universitātei un būs nepieciešams ministrijai izglītības funkciju īstenošanai.
Risinājuma apraksts
Rīkojuma projekta 2.punkts paredz pienākumu  ministrijai pārņemt no  universitātes nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda ministrijas personā. Ministrijas padotībā esošā profesionālās izglītības iestāde Rīgas Valsts tehnikums nekustamajā īpašumā īstenos izglītības funkciju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Īpašuma tiesību maiņas nostiprināšanu zemesgrāmatā ministrija un universitāte veiks esošā budžeta ietvaros. Īpašuma turpmāko apsaimniekošanu un pārvaldīšanu ministrija nodrošinās esošā budžeta ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 2024.gada 15.oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Rīkojuma projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Rīgas Tehniskā universitāte
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

